rejauldu/bengali-wikipedia huggingface dataset:
মেঞ্জিস্টু হেইল মরিয়াম (জন্ম ২১ ই মে ১৯৩৭) একজন ইথিওপীয় সৈনিক এবং রাজনীতিবিদ যিনি ১৯৭৭ থেকে ১৯৯১ সাল পর্যন্ত ইথিওপিয়া এর নেতা ছিলেন। তিনি ডের্গ, এর চেয়ারম্যান ছিলেন যেটি ১৯৭৭–৮৭ সাল থেকে ইথিওপিয়াকে শাসন করত এবং ১৯৮৭–৯১ সাল পর্যন্ত পিপলস ডেমোক্রেটিক রিপাবলিক ইথিওপিয়া (পিডিআরই) এর রাষ্ট্রপতি।   তথ্যসূত্র   বিষয়শ্রেণী:১৯৩৭-এ জন্ম বিষয়শ্রেণী:জীবিত ব্যক্তি বিষয়শ্রেণী:ইথিওপিয়ার রাষ্ট্রপতি বিষয়শ্রেণী:সাম্যবাদী শাসক বিষয়শ্রেণী:অভ্যুত্থানে ক্ষমতা গ্রহণকারী নেতা বিষয়শ্রেণী:সোভিয়েত ইউনিয়নের সহযোগী বিষয়শ্রেণী:পরিকল্পিত গণহত্যায় অপরাধী বিষয়শ্রেণী:বিরুদ্ধ-মার্কিনবাদ বিষয়শ্রেণী:স্নায়ুযুদ্ধের ব্যক্তি বিষয়শ্রেণী:২০শ শতাব্দীর অপরাধী বিষয়শ্রেণী:২০শ শতাব্দীর আফ্রিকার রাষ্ট্রপতি বিষয়শ্রেণী:ইথিওপীয় নাস্তিক বিষয়শ্রেণী:ইথিওপীয় সাম্যবাদী বিষয়শ্রেণী:ইথিওপীয় নির্বাসিত বিষয়শ্রেণী:নির্বাসিত রাজনীতিবিদ বিষয়শ্রেণী:২০শ শতাব্দীর ইথিওপীয় রাজনীতিবিদ বিষয়শ্রেণী:বুদ্ধিজীবী-বিরোধিতাবাদ
সমুখে শান্তিপারাবার - ভাসাও তরণী হে কর্ণধার হলো ১৯৩৯ খ্রিস্টাব্দের ৩ ডিসেম্বর (১৩৪৬ বঙ্গাব্দের ১৭ অগ্রহায়ণ) রবীন্দ্রনাথ ঠাকুর কর্তৃক রচিত আনুষ্ঠানিক সঙ্গীত। গানটি রবীন্দ্রনাথের ইচ্ছানুসারে তার মৃত্যুর পূর্বে গাওয়া ও প্রচারিত হয় নি। ১৩৪৮ বঙ্গাব্দের ২২শে শ্রাবণ কবির দেহান্তের পর শান্তিনিকেতনে প্রথম গাওয়া হয়।   গানের কথা সমুখে শান্তি পারাবার—  ভাসাও তরণী হে কর্ণধার।  তুমি হবে চিরসাথি, লও লও হে ক্রোড় পাতি—  অসীমের পথে জ্বলিবে জ্যোতি ধ্রুবতারকার।।  মুক্তিদাতা, তোমার ক্ষমা, তোমার দয়া  হবে চিরপাথেয় চিরযাত্রার।  হয় যেন মর্তের বন্ধনক্ষয়,  বিরাট বিশ্ব বাহু মেলি লয়—  পায় অন্তরে নির্ভয় পরিচয় মহা-অজানার।।  ইতিহাস  রচনা ও সুরারোপ—  রবীন্দ্রনাথ ঠাকুর আটাত্তর বৎসর বয়সে শান্তিনিকেতনে ১৩৪৬ বঙ্গাব্দের ১৭ অগ্রহায়ণ তারিখে রচনা করেন গানটি। গানটি 'মিশ্র পূরবী' রাগে ও 'কাহারবা' তালে গীত হয় এবং গানটির স্বরলিপিকার হলেন শৈলজারঞ্জন মজুমদার।  প্রেক্ষাপট— ১৯৩৯ খ্রিস্টাব্দের কোন এক সময়ে ঠিক হয়েছিল ডাকঘর  নাটক মঞ্চস্থ করা হবে এবং সেইমত রিহার্শালও চলছিল। নাটকটির শেষদৃশ্যে সুপ্ত অমলের শিয়রে 'ঠাকুরদার গান' বলে লেখেন কবিগুরু। অমলের মৃত্যুর দৃশ্যে গীত হবার কথা।  কিন্ত একদিন দুপুর একটা নাগাদ কবি তার 'পুনশ্চ'র বাড়ীতে ডাকেন  শৈলজারঞ্জন মজুমদারকে। শৈলজারঞ্জন তার "যাত্রপথের আনন্দগান" গ্রন্থে উল্লেখ করেন যে, যথারীতি তিনি তাকে 'সমুখে শান্তিপারাবার' গানটি শেখালেন এবং তিনি যথাযথ গানটি তুলে, স্বরলিপি করে বেরিয়ে আসছেন, তখন কবি পেছন থেকে ডেকে ধ্যানগম্ভীর দৃষ্টিতে তাকিয়ে বললেন—   রবীন্দ্রনাথও ডাকঘর নাটকের রিহার্শালে কখনও 'সমুখে শান্তিপারাবার' গানটি সম্পূর্ণ গাইতেন না এবং নাটকটিও শেষপর্যন্ত মঞ্চস্থ হয়নি।  ঋষিকবি মানস চোখে প্রত্যক্ষ করে এমনকি অনুভব করেছিলেন তা কেবল তিনিই জানতেন। তার নির্দেশ যথাযথ পালন করা হয়। একবার কলকাতার জোডাসাঁকোতে মাঘোৎসবের উপাসনার (১১ মাঘ) জন্য কবির অজান্তে গানটি তালিকাভুক্ত হয়েছিল এবং সঙ্গে সঙ্গেই শান্তিনিকেতন হতে খবর পাঠিয়ে বন্ধ করে দেওয়া হয়। রবীন্দ্রনাথ অতঃপর অসুস্থ অবস্থায় শান্তিনিকেতন ত্যাগ করে চিকিৎসার জন্য কলকাতার আসেন এবং ১৯৪১ খ্রিস্টাব্দের ৭ আগস্ট তথা ১৩৪৮ বঙ্গাব্দের ২২ শে শ্রাবণ প্রয়াত হন। কলকাতায় যখন কবির দেহ চিরদিনের জন্য বিলীন হচ্ছে, তখনই সন্ধ্যায় শান্তিনিকেতনের মন্দিরে উপাসনায় সমবেত কণ্ঠে প্রথমবার গীত হল- "সমুখে শান্তিপারাবার, ভাসাও তরণী হে কর্ণধার"। অশ্রুরুদ্ধ কণ্ঠে শৈলজারঞ্জন মজুমদারের সঙ্গে গাইলেন কণিকা বন্দ্যোপাধ্যায়, ইন্দুলেখা ঘোষ, ও অমলা বসু। এর দশদিন পর ১৩৪৮ বঙ্গাব্দের ৩২ শ্রাবণ শান্তিনিকেতনে শ্রাদ্ধবাসরের অনুষ্ঠানে উপাসনা পরিচালনা করেন পন্ডিত বিধুশেখর শাস্ত্রী এবং ক্ষিতিমোহন সেন। সেই উপাসনায় প্রথম সাধারণ সমক্ষে গীত হয় গানটি। ব্রহ্মসঙ্গীত হিসাবে গানটি ১৩৪৮ বঙ্গাব্দে রবীন্দ্রনাথের শেষ লেখা কাব্যগ্রন্থে (১ সংখ্যক) প্রকাশিত হয় এবং শৈলজারঞ্জন মজুমদারকৃত স্বরলিপি ওই বছরের ভাদ্র মাসের প্রবাসীতে প্রকাশিত হয়।  অমিয়া ঠাকুরের কণ্ঠে গীত গানটি প্রথম হিন্দুস্তান রেকর্ড ( এইচ-১১৯৭৫) প্রকাশ করে।  তথ্যসূত্র  বিষয়শ্রেণী:রবীন্দ্রসঙ্গীত বিষয়শ্রেণী:রবীন্দ্রনাথ ঠাকুর রচিত গান বিষয়শ্রেণী:বাংলা ভাষার গান
অস্কার টাকোডা ভান হাটুম (; জন্ম: ১৪ এপ্রিল ২০০২; অস্কার ভান হাটুম নামে সুপরিচিত) হলেন একজন নিউজিল্যান্ডীয় পেশাদার ফুটবল খেলোয়াড়। তিনি বর্তমানে নিউজিল্যান্ডীয় ক্লাব ওয়েলিংটন ফিনিক্স এবং নিউজিল্যান্ড জাতীয় দলের হয়ে আক্রমণভাগের খেলোয়াড় হিসেবে খেলেন। তিনি মূলত ডান পার্শ্বীয় আক্রমণভাগের খেলোয়াড় হিসেবে খেললেও মাঝেমধ্যে কেন্দ্রীয় আক্রমণভাগের খেলোয়াড় হিসেবে খেলেন।  ২০১৮ সালে, হাটুম নিউজিল্যান্ড অনূর্ধ্ব-১৭ দলের হয়ে নিউজিল্যান্ডের বয়সভিত্তিক পর্যায়ে অভিষেক করেছিলেন। প্রায় দুই বছর যাবত নিউজিল্যান্ডের বয়সভিত্তিক দলের হয়ে খেলার পর, তিনি ২০২৪ সালে নিউজিল্যান্ডের হয়ে আন্তর্জাতিক পর্যায়ে অভিষেক করেছেন; নিউজিল্যান্ডের জার্সি গায়ে তিনি এপর্যন্ত ২ ম্যাচে অংশগ্রহণ করেছেন।   প্রারম্ভিক জীবন  অস্কার টাকোডা ভান হাটুম ২০০২ সালের ১৪ই এপ্রিল তারিখে নিউজিল্যান্ডের অকল্যান্ডে জন্মগ্রহণ করেছেন এবং সেখানেই তার শৈশব অতিবাহিত করেছেন।   আন্তর্জাতিক ফুটবল  হাটুম নিউজিল্যান্ড অনূর্ধ্ব-১৭ এবং নিউজিল্যান্ড অনূর্ধ্ব-২৩ দলের হয়ে খেলার মাধ্যমে নিউজিল্যান্ডের প্রতিনিধিত্ব করেছেন। ২০১৮ সালের ৮ই সেপ্টেম্বর তারিখে তিনি ভানুয়াতু অনূর্ধ্ব-১৭ দলের বিরুদ্ধে ম্যাচে নিউজিল্যান্ড অনূর্ধ্ব-১৭ দলের হয়ে আন্তর্জাতিক পর্যায়ে অভিষেক করেছেন।https://www.transfermarkt.com/spiel/index/spielbericht/3099855 হাটুম ফ্রান্সে অনুষ্ঠিত ২০২৪ গ্রীষ্মকালীন অলিম্পিকের জন্য প্রকাশিত নিউজিল্যান্ড অলিম্পিক দলে স্থান পেয়েছেন।  ২০২৪ সালের ১৮ই জুন তারিখে, ২২ বছর, ২ মাস ও ৪ দিন বয়সে, ডান পায়ে ফুটবল খেলায় পারদর্শী হাটুম সলোমন দ্বীপপুঞ্জের বিরুদ্ধে অনুষ্ঠিত ২০২৪ ওএফসি নেশন্স কাপের ম্যাচে অংশগ্রহণ করার মাধ্যমে আন্তর্জাতিক ফুটবলে নিউজিল্যান্ডের হয়ে অভিষেক করেছেন।https://uk.soccerway.com/matches/2024/06/18/oceania/ofc-nations-cup/new-zealand/solomon-islands/4316349/ উক্ত ম্যাচের ৭৬তম মিনিটে আক্রমণভাগের খেলোয়াড় এলিজাহ জাস্টের বদলি খেলোয়াড় হিসেবে তিনি মাঠে প্রবেশ করেছিলেন; ম্যাচে তিনি ১৮ নম্বর জার্সি পরিধান করে ডান পার্শ্বীয় আক্রমণভাগের খেলোয়াড় হিসেবে খেলেছিলেন।https://www.transfermarkt.com/spielbericht/index/spielbericht/4352916 ম্যাচটি নিউজিল্যান্ড ৩–০ গোলের ব্যবধানে জয়লাভ করেছিল।https://www.national-football-teams.com/matches/report/39198/New_Zealand_Solomon_Islands.html নিউজিল্যান্ডের হয়ে অভিষেকের বছরে হাটুম সর্বমোট ২ ম্যাচে অংশগ্রহণ করেছেন।   পরিসংখ্যান   আন্তর্জাতিক    দল  সাল  ম্যাচ  গোল নিউজিল্যান্ড  ২০২৪  ২  ০ সর্বমোট  ২  ০   তথ্যসূত্র    বহিঃসংযোগ     বিষয়শ্রেণী:২০০২-এ জন্ম বিষয়শ্রেণী:জীবিত ব্যক্তি বিষয়শ্রেণী:নিউজিল্যান্ডীয় ফুটবলার বিষয়শ্রেণী:ফুটবল ফরোয়ার্ড বিষয়শ্রেণী:ওয়েলিংটন ফিনিক্স ফুটবল ক্লাবের খেলোয়াড় বিষয়শ্রেণী:নিউজিল্যান্ডের আন্তর্জাতিক যুব ফুটবলার বিষয়শ্রেণী:নিউজিল্যান্ডের অনূর্ধ্ব-১৭ আন্তর্জাতিক ফুটবলার বিষয়শ্রেণী:নিউজিল্যান্ডের অনূর্ধ্ব-২৩ আন্তর্জাতিক ফুটবলার বিষয়শ্রেণী:নিউজিল্যান্ডের আন্তর্জাতিক ফুটবলার বিষয়শ্রেণী:২০২৪ গ্রীষ্মকালীন অলিম্পিকের ফুটবলার বিষয়শ্রেণী:পুরুষ ফুটবল ফরোয়ার্ড বিষয়শ্রেণী:নিউজিল্যান্ড ফুটবল চ্যাম্পিয়নশিপের খেলোয়াড় বিষয়শ্রেণী:এ-লিগের খেলোয়াড় বিষয়শ্রেণী:লিগ অফ আয়ারল্যান্ড খেলোয়াড়
আপনার কোনও জাভাস্ক্রিপ্ট ফাইল সম্পাদনা না করেই ব্যবহারকারী স্ক্রিপ্ট ইনস্টল, আনইনস্টল, সক্রিয় এবং নিষ্ক্রিয় করুন।   ব্যবহারপ্রণালী   যদি আপনি একটি ব্যবহারকারী স্ক্রিপ্টের পাতায় যান (যেমন ব্যবহারকারী:খাত্তাব হাসান/পোর্টলেট সংযোগ.js), তাহলে উপরে পাতার নামের পাশে "ইনস্টল" নামে একটি সংযোগ পাবেন। এতে ক্লিক করলে স্ক্রিপ্টটি ইনস্টল হয়ে যাবে এবং পাতাটি লোড হবে। কিছু পাতায় এই সুযোগটি নিষ্ক্রিয় থাকতে পারে।  এছাড়াও ব্যবহারকারীর স্ক্রিপ্ট পৃষ্ঠাগুলোতে উপরে একটি "স্ক্রিপ্ট পরিচালনা" অপশন থাকবে, যা আপনাকে আনইনস্টল (অর্থাৎ সম্পূর্ণরূপে সরান) বা নিষ্ক্রিয় (ব্যবহারকারী স্ক্রিপ্টে "মন্তব্য কেটে দেওয়া" বা শুরুতে // যুক্ত করা) করার সংযোগসহ আপনার সমস্ত ব্যবহারকারী স্ক্রিপ্টের একটি তালিকা দেখাবে। নিষ্ক্রিয় স্ক্রিপ্টের পাশে সক্রিয় করার বোতামও থাকবে।  উইকিপিডিয়া:ব্যবহারকারী স্ক্রিপ্ট/তালিকা ও  ব্যবহার করা পাতাগুলোতেও স্ক্রিপ্টের সংযোগের পর একটি "ইনস্টল" সংযোগ থাকবে।    অপশন   এই গ্যাজেটটির কিছু অপশন আপনি কাস্টমাইজ করে পরিবর্তন করতে পারবেন। আপনার পছন্দসমূহ নির্ধারণ করতে, নিচের প্যাটার্নগুলো অনুসরণ করুন (আপনার common.js ফাইলে নতুন একটি লাইনে): window.OPTION = মান;  উদাহরণস্বরূপ, যদি আপনি একটি স্ক্রিপ্ট আপনার common.js পাতার বদলে সবসময় স্বয়ংক্রিয়ভাবে আপনার monobook.js পাতায় ইনস্টল করতে চান, তাহলে আপনাকে scriptInstallerInstallTarget অপশনটি "monobook" -এ নির্ধারণ করতে হবে। এটা করতে নিচের কোডটি  আপনার common.js পাতার যেকোনও জায়গায় নিচের লাইনটি যুক্ত করুন: window.scriptInstallerInstallTarget = "monobook";   নাম  মান(ডিফল্টটি গাঢ় বর্ণে)  বিবরণ scriptInstallerInstallTarget "common", "monobook", "timeless", "skin name goes here" কোন স্কিনের জন্য স্ক্রিপ্ট ইনস্টল করা উচিত? (একইভাবে, কোন টার্গেট পৃষ্ঠায় স্ক্রিপ্ট ইনস্টল করা উচিত?) scriptInstallerAutoReload true, false ইনস্টল, আনইনস্টল বা অন্য স্ক্রিপ্টে কাজ করার পর স্ক্রিপ্ট পুনরায় লোড হবে? বিষয়শ্রেণী:উইকিপিডিয়া স্ক্রিপ্ট  en:User:Enterprisey/script-installer
থাম্ব| রান্নাঘরের ছুরি বিভিন্নতা রান্নাঘরের ছুরি হল যে কোনও ছুরি যা খাবার তৈরির উদ্দেশ্যে ব্যবহার করা হয়। যদিও এই কাজটির বেশিরভাগ কিছু সাধারণ-উদ্দেশ্যের ছুরি দিয়ে সম্পন্ন করা যেতে পারে - উল্লেখযোগ্যভাবে একটি বড় শেফের ছুরি, একটি শক্ত ক্লিভার, একটি ছোট প্যারিং ছুরি এবং কিছু ধরনের খাঁজকাটা ব্লেড (যেমন একটি রুটি ছুরি বা খাঁজকাটা ইউটিলিটি ছুরি) - আছে এছাড়াও অনেক বিশেষ ছুরি যা নির্দিষ্ট কাজের জন্য নকশা করা হয়েছে। রান্নাঘরের ছুরি বিভিন্ন উপকরণ থেকে তৈরি করা যেতে পারে।   আরো দেখুন    টেবিল ছুরি  কার্বন ইস্পাত  রান্না  জাপানি রান্নাঘরের ছুরি  টুল   তথ্যসূত্র    সূত্র    বহিঃসংযোগ    ইঞ্জিনিয়ারদের জন্য রান্না - রান্নাঘরের ছুরি  - সাধারণ রান্নাঘরের ছুরিগুলি ব্যাখ্যা করে৷   বিষয়শ্রেণী:চীনা ভাষার লেখা থাকা নিবন্ধ বিষয়শ্রেণী:রান্নাঘরের ছুরি
নাদিয়া নাদিম (জন্ম: ২রা জানুয়ারী ১৯৮৮) একজন আফগান-ডেনিশ ফুটবল খেলোয়াড় যিনি পারি সাঁ-জেরমাঁর মহিলা দলের স্ট্রাইকার হিসেবে খেলেন। প্রাথমিক জীবন এবং ক্লাব ক্যারিয়ার নাদিম হেরাতে জন্মগ্রহণ করে এবং আফগানিস্তানে বেড়ে উঠেন। তার পিতা আফগান ন্যাশনাল আর্মির জেনারেল ছিলেন। ২০০০ সালে তালেবান গোষ্ঠী তার পিতাকে মৃত্যুদন্ড প্রদান করে। পিতার মৃত্যুর পর তার পরিবার ডেনমার্কে পালিয়ে যায়। সেখানে তিনি তার ফুটবল ক্যারিয়ার শুরু করেন। ২০১২ সালে ফোরচুনা হজরিংয়ে যাওয়ার আগে, তিনি বি ৫২ অ্যালবুর্গ, টিম ভিবুর্গ এবং আই কে স্কোভাকাকেনের হয়ে খেলতেন। একই বছরের সেপ্টেম্বরে চ্যাম্পিয়ন্স লিগে তার অভিষেক হয়, স্কটিশ চ্যাম্পিয়ন্স গ্লাসগো সিটির বিপক্ষে তার দল ২-১গোলে জয়ী হয়। ক্লাব ক্যারিয়ার thumb|left|২০১৭ সালে পোর্টল্যান্ড থর্নস এফসির হয়ে খেলছেন নাদিয়া নাদিম স্কাই ব্লু এফসি ২০১৪ এনডব্লিউএসএল মৌসুমের শেষের দিকে নাদিম এনডব্লিউএল ক্লাব স্কাই ব্লু এফসিতে যোগ দেন। ঐ মৌসুমের ৬ ম্যাচে তিনি ৭টি গোল করেন এবং ৩টি গোলে সহায়তায় করেন। ১৯ আগস্ট তাকে সপ্তাহের সেরা খেলোয়াড় এবং ১৪ আগস্ট এনডব্লিউএসএলের মাসের সেরা খেলোয়াড় হিসেবে ঘোষণা করা হয়। ১৬ ফেব্রুয়ারি ২০১৫ তারিখে, স্কাই ব্লু ঘোষণা করে যে ২০১৫ মৌসুমেও নাদিম স্কাই ব্লুর হয়ে খেলবে।"Sky Blue Signs Nadia Nadim for 2015 Season", http://www.nwslsoccer.com/home/862664.html , accessed 11 March 2015 পোর্টল্যান্ড থর্নস এফসি ১৪ জানুয়ারী ২০১৬ তারিখে, নাদিম পোর্টল্যান্ড থর্নস এফসিতে ট্রাইকার হিসাবে যোগ দেন। তিনি লিগে ঐ মৌসুমের সেরা স্কোরার ছিলেন এবং তার দল ২০১৬ সালের সিএসডির শিরোপা জয়লাভ করে। ২০১৭ মৌসুমে, তিনি লিগে তার দলকে দ্বিতীয় স্থান অর্জন এবং এনডব্লিউএসএল চ্যাম্পিয়নশিপে জয়ে সহায়তা করেন।  তথ্যসূত্র  বহিঃসংযোগ     ডেনমার্ক খেলোয়াড় প্রোফাইল   কাই ব্লু এফসি প্লেয়ার প্রোফাইল  স্কাই ব্লু এফসি প্লেয়ার প্রোফাইল   বিষয়শ্রেণী:১৯৮৮-এ জন্ম বিষয়শ্রেণী:জীবিত ব্যক্তি বিষয়শ্রেণী:আফগান নারী ফুটবলার বিষয়শ্রেণী:ম্যানচেস্টার সিটি নারী ফুটবল ক্লাবের খেলোয়াড় বিষয়শ্রেণী:পারি সাঁ-জেরমাঁ নারীর খেলোয়াড় বিষয়শ্রেণী:স্কাই ব্লু ফুটবল ক্লাবের খেলোয়াড় বিষয়শ্রেণী:ইংল্যান্ডে ডেনীয় প্রবাসী ক্রীড়াবিদ বিষয়শ্রেণী:আফগান মুসলিম বিষয়শ্রেণী:ডেনীয় নারী ফুটবলার বিষয়শ্রেণী:নারী ফুটবল ফরোয়ার্ড বিষয়শ্রেণী:ন্যাশনাল ইউমেন্স সকার লিগের খেলোয়াড় বিষয়শ্রেণী:ডেনমার্কের নাগরিকীকৃত নাগরিক বিষয়শ্রেণী:ফ্রান্সে প্রবাসী নারী ফুটবলার
মধ্যযুগীয় ইংরেজি ইংরেজি ভাষার একটি সময় বা যুগ। নরমান কঙ্কোয়েস্ট (নরমান রা ইংল্যান্ড আক্রমণ করে ১০৬৬ সালে) থেকে লেট পনেরশ শতাব্দি পর্যন্ত। ইংরেজি  লক্ষনীয় পরিবরর্তন এর মধ্যে দিয়ে যায় ওল্ড ইংলিশ বা পুরাতন যুগের পরে। এ ব্যাপারে অভিজ্ঞ দের মধ্যে মত ভেদ আছে। অক্সফোর্ড ডিক্শনারির মতে মিডল ইংলিশ বা মধ্য যুগীয় ইংরেজি হচ্ছে সেই সময় যখন মধ্য যুগীয় ইংরেজি তে কথা বলা হত (১১৫০ থেকে ১৫০০ সালের মাঝে)। ইংরেজি ভাষার এই ধাপ মোটামুটি উচ্চ এবং মধ্য যুগের শেষ সময়ের পরে আসে।  মধ্য যুগীয় ইংরেজি তে ব্যকরন গত, উচ্চারন গত এবং লেখনীর ধরনে (orthography)প্রচুর পরিবর্তন আসে। এমন কি মধ্য যুগীয় লেখনী ধরন ও একেক অঞ্চল ভেদে ভিন্ন। এই যুগের যে সব লেখা এখনো টিকে আছে  সেগুলো এই অঞ্চল ভেদে লেখনির ভিন্নতা স্পষ্ট ভাবে প্রকাশ করে।  পুরনো বা ওল্ড ইংরেজি যথেষ্ট কাঠামোবদ্ধ ছিল। কিন্তু মধ্য যুগীয় ইংরেজি সেই কাঠামবদ্ধতা হারিয়ে ভঙ্গুর হয়, অঞ্চল ভিত্তিক পরিবরর্তনশীল হয় এবং ব্যবহারের উপর ভিত্তি করে ব্যাপক পরিবরর্তন হয়। এই যুগের একদম শেষ দিকে ১৪৭০ সালের দিকে জোহানেস গুটেনবার্গের প্রিন্টিং প্রেস আবিষ্কার হবার মাধ্যমে এবং লন্ডন এর একটি উপভাষা (চ্যান্সারি স্ট্যান্ডারর্ড) কে ভিত্তি করে নতুন একটি কাঠামো প্রতিষ্ঠিত হয়। এই ভাষা ই পরবরর্তি তে আধুনিক ইংরেজি ভাষার কাঠামো দাড় করায়। যদিও সে সময় কার উচ্চারন থেকে আধুনিক ইংরেজির উচ্চারন যথেষ্ট পরিবরর্তিত হয়েছে। মধ্য যুগীয় ইংরেজির পরে আর্লি মডার্ন ইংলিশ (বা প্রাক আধুনিক ইংরেজি) ভাষার আগমন ঘটে। প্রাক আধুনিক ইংরেজি আনুমানিক ১৬৫০ সাল পর্যন্ত ব্যবহার এ ছিল। স্কটস ভাষা এক ই সাথে উত্তর আম্ব্রিয়ান একটি উপভাষা থেকে বিকশিত হচ্ছিল, যা দক্ষিণ পূর্ব স্কটল্যান্ড এ ব্যবহার করা হচ্ছিল প্রায় এক ই সময়ে।  মধ্যযুগীয় ইংরেজির সময় প্রাচীন বা ওল্ড ইংরেজি থেকে আসা ব্যাকরন গত অনেক বৈশিষ্ট্য সরল হয়ে যায় অথবা একদম ই অদৃশ্য হয়ে যায়। বিশেষ্য, বিশেষণ এবং ক্রিয়া (Noun, Adjective and verb) কমতে থাকে, আকারে এবং পরিমানে, এবং শেষ পর্যন্ত বিলুপ্ত হয়ে যায়। নরম্যান ফ্রেঞ থেকে বিপুল পরিমাণ শব্দ এসে যোগ হয় বিশেষত রাজনীতি, আইন, ধর্ম এবং শিল্পের জন্যে ব্যবহৃত শব্দ। বেসশির ভাগ ইংরেজি শব্দের উৎস জার্মান থেকে আসা এবং এদের মধ্যে প্রাচীন নর্স ভাষার প্রভাব লক্ষনীয়। উচ্চারন এ লক্ষনীয় পরিবর্তন আসে এ সময়ে বিশেষত দীর্ঘ স্বরবর্ন আর ডিপথং (দ্বিত্ব স্বরবর্ন) গুলো পরবরর্তি সময়ে মধ্য যুগীয় ইংরেজির সময় স্বরবর্ন পরিবর্তন এর মধ্যে দিয়ে যায়। তথ্যসূত্র  বিষয়শ্রেণী:ইংরেজি ভাষাসমূহ বিষয়শ্রেণী:মধ্যযুগীয় ভাষা
... ক্লাইমেট টিআরএসিই প্রকৃত সময় বায়ুমণ্ডলীয় কার্বন নির্গমনের সচ্ছ তথ্য নির্ণয় করতে পারবে?  ... টুঙ্গিপাড়ার মিয়া ভাই বিএফডিসিতে শেখ মুজিবুর রহমানের জীবনীভিত্তিক প্রথম নির্মিত চলচ্চিত্র?  ... চিকিৎসাশাস্ত্রের প্রাথমিক বিশ্বকোষ ফিরদৌস আল-হিকমায় গর্ভপাত ঘটানো পাথরের বর্ণনা আছে?  ... ১৯২৪ সালের দ্য ভার্জিন উইথ দ্য হট প্যান্টস অ্যানিমেশন ব্যবহার করে নির্মিত প্রথম পর্নোগ্রাফিক চলচ্চিত্র?  ... উইকিপিডিয়ার গভীরে গেলে বিস্ফোরিত ট্রাউজার্স, নিউক্লিয়ার গান্ধী, সত্যিই বড় বোর্ডে দাবা খেলা এবং যৌন সক্রিয় পোপদের পাওয়া যাবে?  ... বোটেন-ভিয়েনতিয়েন রেলপথের বৃহত্তম স্টেশন ভিয়েনতিয়েন রেলওয়ে স্টেশন লাওশিয়ান পরিবেশগত বৈশিষ্ট্যের সাথে মিলিত ঐতিহ্যবাহী চীনা স্থাপত্যকলায় নির্মিত?
ববিতা শিবদাসানী (; জন্ম: ২০ এপ্রিল, ১৯৪৮) বোম্বেতে জন্মগ্রহণকারী বলিউডের সাবেক অভিনেত্রী।"Babita" . iloveindia.com.Bollywood Film Actress Babita Photo Gallery and Biography. cine-talkies.com"Babita Horoscope by Date of Birth | Horoscope of Babita Bollywood, Actor". astrosage.com. ১৯৬৬ থেকে ১৯৭৩ মেয়াদকালে হিন্দি চলচ্চিত্র অঙ্গনে সরব ছিলেন ববিতা। ১৯টি চলচ্চিত্রে নায়িকার ভূমিকায় অংশ নিয়েছিলেন তিনি।   কর্মজীবন  ভবিষ্যতের স্বামী রণধীর কাপুরের সাথে কাল আজ অউর কাল চলচ্চিত্রে নায়িকার ভূমিকায় অবতীর্ণ হন তিনি। ভবিষ্যতের কাকা শ্বশুর শশী কাপুরের সাথে ১৯৬৮ সালে হাসিনা মান জায়েগী, জীতেন্দ্রের সাথে ফর্জ ও বিশ্বজিতের সাথে কিসমতের ন্যায় ব্যবসায়িক সফল চলচ্চিত্রগুলোয় সফল পদচারণা করেন।   ব্যক্তিগত জীবন  thumb|left|২০০১ সালে দুই মেয়ে কারিশমা (পাশে) এবং কারিনার সঙ্গে পাকিস্তান থেকে অভিবাসিত হিন্দু সিন্ধি পরিবারের সন্তান প্রথিতযশা অভিনেতা হরি শিবদাসানী ও ব্রিটিশ খ্রিস্টান মাতার কন্যা তিনি। তার কাকাতো বোন হচ্ছেন সাধনা শিবদাসানী।http://timesofindia.indiatimes.com/entertainment/hindi/bollywood/news/I-dont-acknowledge-Babita-Sadhana/articleshow/26720515.cms  ব্যক্তিগত জীবনে বিবাহিতা তিনি। ৬ নভেম্বর, ১৯৭১ তারিখে রণধীর কাপুরের সাথে পরিণয়সূত্রে আবদ্ধ হন। কারিশমা ও কারিনা কাপুর - কন্যাদ্বয়ও অভিনয়কর্মে জড়িত।   তথ্যসূত্র    আরও দেখুন   রণধীর কাপুর  ভারতীয় চলচ্চিত্র অভিনেত্রীদের তালিকা   বহিঃসংযোগ      বিষয়শ্রেণী:ভারতীয় চলচ্চিত্র অভিনেত্রী বিষয়শ্রেণী:হিন্দি চলচ্চিত্র অভিনেত্রী বিষয়শ্রেণী:১৯৪৮-এ জন্ম বিষয়শ্রেণী:জীবিত ব্যক্তি বিষয়শ্রেণী:সিন্ধি ব্যক্তি বিষয়শ্রেণী:কাপুর পরিবার বিষয়শ্রেণী:২০শ শতাব্দীর ভারতীয় অভিনেত্রী বিষয়শ্রেণী:ইংরেজ বংশোদ্ভূত ভারতীয় ব্যক্তি বিষয়শ্রেণী:১৯৪৭-এ জন্ম বিষয়শ্রেণী:মুম্বইয়ের অভিনেত্রী বিষয়শ্রেণী:ভারতীয় চলচ্চিত্রে ইউরোপীয় বংশোদ্ভূত অভিনেত্রী বিষয়শ্রেণী:সিন্ধি অভিনেত্রী
শ্রেষ্ঠ সঙ্গীত পরিচালক বিভাগে ফিল্মফেয়ার পুরস্কার হল ভারতের চলচ্চিত্রে সঙ্গীত পরিচালনার স্বীকৃতি হিসেবে ফিল্মফেয়ার ম্যাগাজিন প্রদত্ত বাৎসরিক পুরস্কার। ১৯৫৪ সাল থেকে ফিল্মফেয়ার পুরস্কারের অংশ হিসেবে এই পুরস্কার প্রদান করা হচ্ছে। প্রথম আসরে নওশাদ আলী বাইজু বাওরা চলচ্চিত্রের "তু গঙ্গা কী মৌজ" গানের জন্য এই পুরস্কার অর্জন করেন। প্রথম দুই বছর নির্দিষ্ট গানের জন্য এই পুরস্কার প্রদান করা হত, ১৯৫৬ সালের পর থেকে চলচ্চিত্রের সমগ্র গানের জন্য এই পুরস্কার প্রদান করা হয়। এ আর রহমান সর্বাধিক দশবার এই বিভাগে পুরস্কার অর্জন করেন।  জয় ও মনোনয়নের পরিসংখ্যান একাধিকবার বিজয়ী ১০ বার  এ আর রহমান  ৯ বার  শঙ্কর জয়কিষণ  ৭ বার  লক্ষ্মীকান্ত-প্যারেলাল  ৪ বার  নাদিম-শ্রাবণ  ৩ বার  আর. ডি. বর্মণ  প্রীতম চক্রবর্তী  অনু মালিক  শঙ্কর-এহসান-লায়  ২ বার  রাজেশ রোশন  রবি  শচীন দেববর্মণ  খৈয়াম  অঙ্কিত তিওয়ারী  একাধিকবার মনোনীত ২৫ বার  লক্ষ্মীকান্ত-প্যারেলাল  ২০ বার  শঙ্কর জয়কিষণ  ১৭ বার  আর. ডি. বর্মণ  ১৬ বার  প্রীতম চক্রবর্তী  ১৫ বার  এ আর রহমান  ১৪ বার  অনু মালিক  ১৩ বার  শঙ্কর-এহসান-লায়  ১১ বার  যতীন-ললিত  ১০ বার  নাদিম-শ্রাবণ  রাজেশ রোশন  ৯ বার  বিশাল-শেখর  ৮ বার  কল্যাণজী-আনন্দজী  ৭ বার  রবি  এস. ডি. বর্মণ  অমিত ত্রিবেদী  ৬ বার  খৈয়াম  বাপ্পী লাহিড়ী  ৫ বার  নওশাদ আলী  হিমেশ রেশামিয়া  আমাল মালিক  ৪ বার  মদন মোহন  বিজু শাহ  আনন্দ-মিলিন্দ  অঙ্কিত তিওয়ারী  ৩ বার  রবীন্দ্র জৈন  ও. পি. নায়ার  শিব-হরি  মিথুন শর্মা  বিশাল ভরদ্বাজ  সঞ্জয় লীলা ভন্সালী  ২ বার  হেমন্ত কুমার  রামলক্ষ্মণ  সি. রামচন্দ্র  উত্তম সিং  ইসমাইল দরবার  অজয়-অতুল  আরও দেখুন  শ্রেষ্ঠ সঙ্গীত পরিচালক বিভাগে জাতীয় চলচ্চিত্র পুরস্কার (ভারত)  শ্রেষ্ঠ সঙ্গীত পরিচালকের জন্য আইফা পুরস্কার  শ্রেষ্ঠ সঙ্গীত পরিচালকের জন্য স্ক্রিন পুরস্কার  শ্রেষ্ঠ সঙ্গীত পরিচালকের জন্য জি সিনে পুরস্কার  তথ্যসূত্র  বহিঃসংযোগ    বিষয়শ্রেণী:ফিল্মফেয়ার পুরস্কার বিষয়শ্রেণী:সেরা সঙ্গীত পরিচালক বিভাগে চলচ্চিত্র পুরস্কার বিষয়শ্রেণী:প্রতি বৎসর হালনাগাদ করা দরকার এমন নিবন্ধ বিষয়শ্রেণী:ভারতীয় সঙ্গীত পুরস্কার
উইকিফিট হল একটি আলোকচিত্র ভাগাভাগির পা বস্তুকাম ওয়েবসাইট যা ইন্টানেট ব্যক্তিত্বদের পায়ের ছবি ভাগ করার জন্য নিবেদিত। ২০১৬ সালে, ভাইস মিডিয়ার লরেন অয়েলার এটিকে "ইন্টারনেটে নারীদের পায়ের সবচেয়ে বিস্তৃত অনলাইন বার্তা বোর্ড এবং আলোকচিত্রশালা" হিসাবে বর্ণনা করেছিলেন।  বেশিরভাগই বিখ্যাত অভিনেতা, অভিনেত্রী এবং অন্যান্য বিনোদন শিল্পীদের পায়ের ছবি অন্তর্ভুক্ত, যদিও কিছু রাজনীতিবিদদের পায়ের ছবিও সাইটে দেখানো হয়েছে।    এটি ২০০৮ সালে এলি ওজার দ্বারা প্রতিষ্ঠিত হয়েছিল, যিনি একজন ইসরায়েলি প্রাক্তন কম্পিউটার প্রোগ্রামার এবং অ্যানিমেটর যিনি এখন পুরো সময় সাইটটি চালান।  ওজারের মতে, সাইটটি মাসে প্রায় ৩ মিলিয়ন ভিউ পায় (জুলাই ২০১৭ অনুযায়ী)।   সাইটটির নামে "উইকি" থাকলেও এটি উইকিপিডিয়া বা উইকিমিডিয়া ফাউন্ডেশনের সাথে সম্পৃক্ত নয়।    তথ্যসূত্র    বহিঃসংযোগ      বিষয়শ্রেণী:উইকিসমূহ বিষয়শ্রেণী:ফটো শেয়ারিং ওয়েবসাইট বিষয়শ্রেণী:২০০৮-এ প্রতিষ্ঠিত ইন্টারনেট সম্পত্তি বিষয়শ্রেণী:উদ্ধৃতি শৈলীতে জার্মান ভাষার উৎস (de) বিষয়শ্রেণী:পাদদেশ বস্তুকাম বিষয়শ্রেণী:ইসরায়েলি ওয়েবসাইট বিষয়শ্রেণী:২০০৮-এ ইসরায়েলে প্রতিষ্ঠিত বিষয়শ্রেণী:অপর্যালোচিত অনুবাদসহ পাতা
বাংলাদেশ সরকার অনুমোদিত ১০টি বৈধ যৌনপল্লির  একটি হল ময়মনসিংহ জেলার গাঙ্গিনাপাড় যৌনপল্লি।   অবস্থান  ময়মনসিংহ রেলস্টেশনের অদূরে, বারী প্লাজা শপিংমল এর উল্টো দিকে এই যৌনপল্লিটি অবস্থিত।  বিবরণ  সরকার অনুমোদিত পতিতালয়গুলোর একটি গাঙ্গিনাপাড়। গাঙ্গিনাপাড়ে ব্রিটিশ আমলের পুরোনো যৌনপল্লিটিতে ২০-২৫ জন সর্দারনীর অধীনে প্রায় ৩০০ যৌনকর্মী আছেন। তা ছাড়াও ২০২০ সালে গাঙ্গিনাপাড় যৌনপল্লিতে সরকারী ও ব্যক্তিমালিকানাসহ ১০টি বাড়িতে যৌনকর্মীদের পরিবারের সদস্যসহ প্রায় এক হাজার মানুষ বসবাস করেন।মঈন উদ্দিন রায়হান, পতিতালয়ের করোনা যেন ‘মরণ’, বাংলাদেশ জার্নাল, ২৮ সেপ্টেম্বর ২০২০   আরও দেখুন   বাংলাদেশে পতিতাবৃত্তি  দৌলতদিয়া যৌনপল্লি  তথ্যসূত্র    বহিঃসংযোগ   বিষয়শ্রেণী:বাংলাদেশের যৌনপল্লি
আর১৫১ বা বারৈয়ারার হাট পেলাগাজী দীঘি সড়ক, বাংলাদেশের একটি আঞ্চলিক মহাসড়ক। এই মহাসড়কটি ঢাকা-চট্টগ্রাম জাতীয় মহাসড়কের সাথে পেলাগাজী দীঘি নামক স্থানে আঞ্চলিক মহাসড়ক আর১৬০ কে সংযুক্ত করেছে।সড়ক ও জনপথ বিভাগ   দৈর্ঘ্য  ৪৮ কিলোমিটার।  যেসব বাজার স্পর্শ করেছে   বারইয়ারহাট পৌরসভা  করেরহাট  বালুটিলা বাজার  হেয়াকোঁ বাজার  দাঁতমারা বাজার  শান্তিরহাট  নারায়ণহাট  মির্জারহাট  কাজিরহাট  ফকিরহাট  বৃন্দাবনহাট  পেলা গাজী দীঘি   আরও দেখুন   বাংলাদেশের জাতীয় মহাসড়কগুলোর তালিকা  তথ্যসূত্র   বিষয়শ্রেণী:বাংলাদেশের আঞ্চলিক মহাসড়ক বিষয়শ্রেণী:চট্টগ্রাম বিভাগের মহাসড়ক
অ্যাঞ্জেলা জয় গার্সিয়া কম্বস একজন আমেরিকান লেখক এবং পরিচালক। তিনি ইউসিএলএ স্কুল অফ থিয়েটার, ফিল্ম অ্যান্ড টেলিভিশনে নাবালকের সাথে থিয়েটার এবং ফিল্ম অধ্যয়ন করেছেন। গার্সিয়া কম্বস থিয়েটার, শর্টস এবং ফিচার ফিল্ম পরিচালনা করেছেন। তার সমগ্র কর্মজীবন জুড়ে তিনি ছোটগল্প, প্রবন্ধ এবং থিয়েটার সমালোচনা লিখেছেন এবং প্রকাশ করেছেন পাশাপাশি বেশ কয়েকটি চিত্রনাট্য বেছে নিয়েছেন। "নাথিং স্পেশাল" সমালোচকদের প্রশংসা এবং ১২টি উৎসব পুরস্কার পেয়েছে। "দ্য ফিমেল আই" টরন্টো ভিত্তিক আন্তর্জাতিক চলচ্চিত্র উৎসবে সেরা আত্মপ্রকাশ ফিচার পুরস্কার পেয়েছে। এই পুরস্কারটি নারীদের দ্বারা পরিচালিত চলচ্চিত্রের জন্য নিবেদিত।   প্রারম্ভিক জীবন  গার্সিয়া কম্বস জন্মগ্রহণ করেন নিউ ইয়র্ক সিটিতে। একটি দক্ষিণ ক্যাথলিক মেক্সিকান-আইরিশ পরিবারের পাঁচ সন্তানের মধ্যে চতুর্থ। তিনি তার শৈশবকাল কাটিয়েছেন শ্রিভপোর্ট, লুইসিয়ানায়। তার মা, কারমেন গার্সিয়া, একজন শিল্পী এবং তার বাবা, চার্লস কম্বস জুনিয়র ছিলেন একজন জ্যাজ সংগীতশিল্পী এবং বিজ্ঞানী। যখন সে ছিল 8 বছর বয়সী তার বাবা পরিবার চলে গেছে ক্যালিফোর্নিয়া এবং তার বাবা তার পরেই বিবাহবিচ্ছেদ. তার মা পুনরায় বিয়ে করেন। তার সৎ বাবা অ্যালান থোমেস নামের একজন রাশিয়ান অভিবাসী, ছয় বছর পরে বিবাহবিচ্ছেদ হয়।  গার্সিয়া কম্বস বিয়ে করেন এবং তাড়াতাড়ি তালাক দেন, ২৮ বছর বয়সে তিন সন্তানের একক মা হয়ে ওঠেন৷   কর্মজীবন  গার্সিয়া কম্বসের প্রথম ফিচার ফিল্ম, নাথিং স্পেশাল কারেন ব্ল্যাক এবং বারবারা বেইন অভিনীত। চলচ্চিত্রটি ২০১১ সালে Laemmle's Theatres- এর মাধ্যমে একটি ঘরোয়া মুক্তি পায়। ছবিটি হাউস অফ ফিল্ম ফর ইন্টারন্যাশনাল ডিস্ট্রিবিউশন দ্বারা বাছাই করা হয়েছিল। ছবিটি দেখার পর, দ্য অলিম্পিয়ানের প্রকাশক, জর্জ লে মাসুরিয়ার, লিখেছেন, "তার চলচ্চিত্রের মাধ্যমে, গার্সিয়া কম্বস আমাদেরকে বলেছেন যে আপনার নিজের উচ্চাকাঙ্ক্ষার ভারসাম্য বজায় রাখার জন্য সংগ্রাম করার সময় একজন অসুস্থ পরিবারের সদস্যের যত্ন নেওয়ার মতো একটি মহৎ প্রচেষ্টায় আপনার জীবন উৎসর্গ করা উচিত। রোমান্টিক স্বপ্ন সত্যিই বিশেষ কিছু।" লস অ্যাঞ্জেলেস টাইমসের জন্য ক্যাপসুল পর্যালোচনায়, গ্যারি গোল্ডস্টেইন চলচ্চিত্রটিকে "খারাপভাবে গতিশীল, অযৌক্তিকভাবে লেখা এবং অতিরিক্ত মুহূর্ত দিয়ে ভরা" বলে বর্ণনা করেছেন। জেডব্লিউআর- এর জন্য একটি পর্যালোচনায়, জেমস ওয়েগ লিখেছেন, "সবকিছুই এমন প্রেমময় যত্ন [...] এবং শৈলীর বোধের সাথে করা হয়েছে যে এই প্রতিভাবান চলচ্চিত্র নির্মাতার আরেকটি অধ্যায়ের জন্য সাগ্রহে অপেক্ষা করছি।"   তথ্যসূত্র   বিষয়শ্রেণী:২১শ শতাব্দীর মার্কিন নারী বিষয়শ্রেণী:জীবিত ব্যক্তি বিষয়শ্রেণী:১৯৬২-এ জন্ম বিষয়শ্রেণী:মার্কিন লেখিকা বিষয়শ্রেণী:মার্কিন পরিচালক
ফিট্টজা মসজিদ () সুইডেনের স্টকহোম কাউন্টির বটকির্কা পৌরসভায় অবস্থিত একটি মসজিদ। এটি তুর্কি স্থাপত্য শৈলীতে নির্মিত।ফিট্টজা মসজিদ  মসজিদটির নির্মাণ কাজ ১৯৯৮ সালে শুরু হয়ফিট্টজা মসজিদ (সুইডেনের ভাষায়) ও ২০০৭ সালের এপ্রিল মাসে শেষ হয়। এটি বটকির্কায় ইসলামি সাংস্কৃতিক সমিতির মালিকানাধীন, যা একটি তুর্কি সংগঠন যার ১৫,০০০ এর বেশি সদস্য রয়েছে। মসজিদটি তুর্কি ধাঁচের স্থাপত্য শৈলীতে নির্মিত। মসজিদের নামাজ ঘরের দেয়ালে হাতে আঁকা টাইলস রয়েছে। মসজিদের মিনারটি ৩২.৫ মিটার উঁচু। মসজিদে মহিলাদের জন্য আলাদা নামাজের স্থান রয়েছে। মসজিদ কমপ্লেক্সে ইমামের বাসভবনও রয়েছে।  ২০১৩ সালের ফেব্রুয়ারিতে বটকিরকা ইসলামি সাংস্কৃতিক সমিতি ফিত্তজা মসজিদ থেকে মাইক দিয়ে আজান দেওয়ার জন্য অনুমতি চেয়ে পুলিশের নিকট আবেদন করে। ২০১৩ সালের এপ্রিলে, পুলিশ কর্তৃপক্ষ মাইক দিয়ে আজান দেওয়ার জন্য মসজিদকে সীমিত সময়ের জন্য লাইসেন্স প্রদান করে, যা ২০ মার্চ ২০১৪ পর্যন্ত বৈধ ছিল। ২৬ এপ্রিল, ২০১৩ খ্রিষ্টাব্দে, এই মসজিদ থেকে আজান দেয়া হয়। যার ফলে সুইডেনে প্রথমবারের মত কোনও মসজিদের মিনার থেকে মাইক দ্বারা আজান দেয়া হয়। আজানটি মসজিদের ইমাম ইরগিন ইজেম নিজেই দিয়েছিলেন।Sveriges radio - P4 Radio Stockholm: Moskén i Fittja blir först i landet med böneutrop, publicerad 11 april 2013. (সুইডেনের ভাষায়)  চিত্রশালা   আরো দেখুন   সুইডেনে ইসলাম   তথ্যসূত্র   বিষয়শ্রেণী:গম্বুজসহ ধর্মীয় ভবন ও স্থাপনা বিষয়শ্রেণী:সুইডেনের মসজিদ বিষয়শ্রেণী:গম্বুজসহ মসজিদ